|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** | **Nr. GND/2024/** |
|  | **(protokols Nr. ; .p.)** |

**Par projekta “Varu pats”** **atbalstīšanu un līdzfinansējuma nodrošināšanu**

Izskatīts Gulbenes novada vidusskolas, reģistrācijas Nr. 4413903373, juridiskā adrese: Skolas iela 10, Gulbene, Gulbenes novads, LV-4401, 2024.gada 9.septembra iesniegums nr. GNV/1.16/24/262 (Gulbenes novada pašvaldībā reģistrēts 2024.gada 10.septembrī ar nr. GND/17.3/24/1779-G) ar lūgumu atbalstīt projekta “Varu pats” īstenošanu un līdzfinansējuma piešķiršanu. Līdz 2024.gada 14.oktobrim tiek plānots projektu iesniegt biedrības “SATEKA” izsludinātajā atklāto projektu iesniegumu pieņemšanas 2.kārtas Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas”, atbilstoši Ministru kabineta 2023.gada 10.oktobra noteikumiem Nr.580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana””.

Projekta ietvaros plānots uzstādīt vertikālo platformas pacēlāju, jo skolā mācās skolēni ar kustību traucējumiem. Bez pacēlāja šiem skolēniem ir grūtības pārvietoties patstāvīgi un iekļauties skolas mācību procesā un ārpusstundu pasākumos. Realizējot šo projektu, pacēlājs nodrošinās vertikālu kustību skolēniem riteņkrēslā un ar cita veida pārvietošanās problēmām. Nodrošinās piekļuvi īpaši aprīkotajiem kabinetiem (piemēram, datorklase, mūzikas kabinets, skolas aktu zāle) no skolas otrā stāva līdz ceturtajam stāvam Skolas ielas 12 ēkā ar kadastra apzīmējumu 50010020061003. Šāda veida Platformas vadības panelis un tā pogas ir pielāgotas lietošanai jebkurai pasažiera kategorijai, to starp riteņkrēsla lietotājiem un vājredzīgajiem. Tas veicinās skolēna patstāvību, neatkarību, pašapziņas celšanos, dzīves kvalitātes uzlabojumus un emocionālo labbūtību. Sekmēs šo skolēnu iekļaušanos sabiedrībā, veidojot piederības sajūtu.

Projekta plānotās attiecināmās izmaksas ir 100000,00 EUR (simts tūkstoši *euro* nulle centi), no kurām Eiropas Lauksaimniecības Fonda lauku attīstībai (ELFLA) finansējums – 90% jeb 90000,00 EUR (deviņdesmit tūkstoši *euro* nulle centi), pašvaldības līdzfinansējums – 10% jeb 10000,00 EUR (desmit tūkstoši *euro* nulle centi).

Ņemot vērā iepriekš minēto iespēju piesaistīt Eiropas Savienības līdzekļus un pamatojoties uz Pašvaldību likuma 4.panta pirmās daļas 4.punktu, kas nosaka, ka pašvaldībām autonomā funkcija ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: PAR \_\_\_ (\_\_\_\_), PRET \_\_\_ (\_\_\_\_), ATTURAS \_\_\_ (\_\_\_\_), Gulbenes novada pašvaldības dome NOLEMJ**:**

1. ATBALSTĪT Gulbenes novada pašvaldības projekta **“Varu pats”** iesniegšanu biedrības “SATEKA” atklātajā projektu konkursā.

2. Gulbenes novada pašvaldībai, projekta apstiprināšanas gadījumā, NODROŠINĀT projekta īstenošanai līdzfinansējumu 10% apmērā no attiecināmajām izmaksām, t.i., 10000,00 EUR (desmit tūkstoši *euro* nulle centi) no Gulbenes novada pašvaldības budžeta līdzekļiem.

Gulbenes novada pašvaldības domes priekšsēdētājs A.Caunītis